[**Ελεύθερο Πανεπιστήμιο Ομιλία Ε. Γεωργιτσογιάννη, Τετάρτη , 22 Νοεμβρίου, 7.10 - 8. 30 μ.μ.**](http://www.kifissia.gr/el/blog/%CE%B5%CE%BB%CE%B5%CF%8D%CE%B8%CE%B5%CF%81%CE%BF-%CF%80%CE%B1%CE%BD%CE%B5%CF%80%CE%B9%CF%83%CF%84%CE%AE%CE%BC%CE%B9%CE%BF-%CE%BF%CE%BC%CE%B9%CE%BB%CE%AF%CE%B1-%CE%B2-%CE%BB%CE%B1%CE%BC%CF%80%CF%81%CE%BF%CF%80%CE%BF%CF%8D%CE%BB%CE%BF%CF%85-%CF%84%CF%81%CE%AF%CF%84%CE%B7-21-%CE%BD%CE%BF%CE%B5%CE%BC%CE%B2%CF%81%CE%AF%CE%BF%CF%85-700-8-30-%CE%BC%CE%BC)

**Ευαγγελία Γεωργιτσογιάννη,**

**Καθηγήτρια Ιστορίας της Τέχνης και του Πολιτισμού,**

**Κοσμήτορας στο Χαροκόπειο Πανεπιστήμιο**

**«Τα μνημεία της Σιωπής ‘μιλούν’.**

**Έργα του Γιαννούλη Χαλεπά και άλλων Ελλήνων Γλυπτών,**

**σε κοιμητήρια της Ρουμανίας»**

Οι Παραδουνάβιες Ηγεμονίες (Ρουμανία) υπήρξαν ένας από τους πιο προσφιλείς τόπους της ελληνικής διασποράς, όπου ο ελληνισμός γνώρισε μεγάλη οικονομική και πνευματική ανάπτυξη. Ιδιαίτερο ενδιαφέρον παρουσιάζει η καλλιτεχνική δραστηριότητα των Ελλήνων γλυπτών, όπως της Οικογένειας του Ιωάννη Χαλεπά, ο οποίος είχε ιδρύσει το σημαντικότερο εργαστήριο μαρμαρογλυπτικής στο Βουκουρέστι. Σ’ αυτό δούλεψαν πολλά μέλη της οικογένειας και συνεργάτες τους, καθώς και ο ίδιος ο Γιαννούλης Χαλεπάς, γιος του Ιωάννη. Πολλοί άλλοι Έλληνες (κυρίως Τηνιακοί) γλύπτες εργάστηκαν επίσης στη Ρουμανία, ενώ άλλοι έστειλαν έργα τους από την Αθήνα, όπως οι αδελφοί Φυτάλη και ο Γεώργιος Μπονάνος. Πρόκειται για μια άγνωστη πτυχή της καλλιτεχνικής δημιουργίας του ελληνισμού της διασποράς, που αποτελεί μια πολύτιμη πολιτιστική κληρονομιά. Η διάλεξη βασίζεται σε πρωτότυπο υλικό που προέρχεται από επιτόπιες έρευνες.